S-126/2011

Mál þetta, sem þingfest var 14. febrúar og dómtekið 2. mars sl., er höfðað af lögreglustjóranum á Blönduósi 19. desember 2011 á hendur K-kk-þgf V-kk-þgf V-kk-þgf, fæddum 16. júní 1988, til heimilis að Eggertsgötu 22, Reykjavík, ,,fyrir umferðarlagabrot með því að hafa um miðvikudagskvöldið 8. desember 2010, um kl. 22:43, ekið bifreið með skráningarnúmerinu RV-278, norður eftir Norðurlandsvegi í Húnaþingi vestra, en myrkur var úti og vegurinn blautur, undir áhrifum ávana- og fíkniefna (tatrahýdrókannabínól í blóði ákærða mældist 1,2 ng/ml) og án nægjanlegrar varúðar, en á vegarkafla til móts við bæinn Galtanes ók ákærði bifreiðinni yfir á rangan vegarhelming og í veg fyrir bifreið með skráningarnúmerið YU-065 sem ekið var í gagnstæða átt suður Norðurlandveg með þeim afleiðingum að árekstur varð með bifreiðunum Við slysið hlaut G-kvk-nf Þ. G-kvk-nf, kt. 030550-2939, ferþegi í bifreiðinni YU-065 m.a. eftirtalin meiðsl skv. læknisvottorði: Brot á fjærendum vinstra sveifar- og ölnarbeins, brot á fjórum miðhandarbeinum vinstri handar, brot á framristarbeinum vinstri fótar, rifbrot og tognun á vinstri ökkla.

Telst þetta varða við 219. gr. almennrar hegningarlaga nr. 19/1940 og 1. mgr. 4. gr., 1. mgr. 14. gr. og 1. sbr. 2. mgr. 45. gr.a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006..

Þess er krafist að ákærði verði dæmdur til refsingar, til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og til greiðslu alls sakarkostnaðar. [...]“

Í málinu voru upphaflega gerðar einkaréttarkröfur sem teknar voru upp í ákæru en undir rekstri málsins var fallið frá þeim.

Verjandi ákærða krefst vægustu refsingar sem lög frekast heimila og hæfilegrar þóknunar sér til handa.

II

Ákærði sótti þing þegar málið var tekið fyrir 2. þessa mánaðar og játaði þá skýlaust háttsemi þá sem honum er í ákæru gefin að sök. Játning ákærða er í samræmi við önnur gögn málsins og telst sekt hans nægilega sönnuð en brot ákærða eru réttilega færð til refsiákvæða í ákæru. Meiðsli G-kvk-ef Þ. G-kvk-ef eru staðfest með læknisvottorði en ákærða er ekki gefið að sök í ákæru að hafa valdið bílstjóra bifreiðar þeirrar sem nefnd G-kvk-nf var farþegi í tjóni. Farið var með málið í samræmi við ákvæði 1. mgr. 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjandi og verjandi tjáðu sig um lagaatriði og ákvörðun viðurlaga. Þá gerði ákærði stuttlega grein fyrir máli sínu.

Samkvæmt sakavottorði hefur ákærði ekki áður sætt refsingu.

Ákærði er nú sakfelldur fyrir að hafa ekið undir áhrifum fíkniefna í greint sinn og án nægilegrar varúðar. Við ákvörðun refsingar ákærða verður að horfa til þess magns fíkniefna sem mældust í blóði ákærða en magnið er undir neðri mörkum sem tiltekin eru í viðmiðunarreglum ríkissaksóknara en þar kemur fram að kannabis í blóði undir 2 ng/ml teljist lítið magn. Þá greindi ákærði frá því fyrir dóminum að hann hafi við aksturinn ekki fundið til áhrifa fíkniefnanna við aksturinn. Að þessu virtu svo og skýlausrar játningar ákærða og þess að hann hefur ekki áður sætt refsingu þykir refsing hans hæfilega ákveðin 30 daga fangelsi. Fullnustu refsingarinnar er frestað og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá er rétt, sbr. 100. gr. umferðarlaga, að svipta ákærða ökurétti í sex mánuði frá birtingu dómsins að telja.

Með hliðsjón af niðurstöðu málsins ber að dæma ákærða til greiðslu alls sakarkostnaðar sem nemur samkvæmt yfirliti sækjanda 117.593 krónum. Til viðbótar þessum kostnaði er 100.400 króna þóknun S-kk-ef Ó-kk-ef hæstaréttarlögmanns. Þóknun innifelur virðisaukaskatt.

Málið sótti B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, K-kk-nf V-kk-nf V-kk-nf, sæti fangelsi í 30 daga en fullnustu refsingarinnar er frestað og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í sex mánuði frá birtingu dómsins að telja.

Ákærði greiði sakarkostnað að fjárhæð 217.993 krónur þar með talin 100.400 króna þóknun S-kk-ef Ó-kk-ef hæstaréttarlögmanns. Þóknun innifelur virðisaukaskatt.

H-kk-nf H-kk-nf.